[{"text_idx": "#000009", "text": "Mae fy mhlentyn yn cael trafferth a\u0302\u2019i glyw"}, {"text_idx": "#000010", "text": "Os ydych chi\u2019n poeni am glyw eich plentyn, dylech siarad a\u0302\u2019ch Ymwelydd Iechyd neu\u2019ch meddyg teulu i ofyn am atgyfeiriad i\u2019r Adran Awdioleg i gael prawf clyw."}, {"text_idx": "#000011", "text": "Gall plant gael trafferthion a\u0302\u2019u clyw am nifer o resymau. Gall y trafferthion hyn fod yn rhai dros dro oherwydd salwch neu glust ludiog neu gall bara\u2019n hirach, er enghraifft mewn anawsterau clyw synwyrnerfol, lle yr effeithiwyd ar y nerfau (mae\u2019r math hwn o fyddardod yn barhaol a byddwch fel arfer yn cael diagnosis ar o\u0302l y Prawf Clyw i Fabanod Newyddanedig)."}, {"text_idx": "#000012", "text": "Gall plant gael trafferth gwrando ar beth sy\u2019n cael ei ddweud a\u2019i brosesu am nifer o resymau, gan gynnwys blinder, sw\u0302n cefndir, sgiliau canolbwyntio sy\u2019n datblygu neu anawsterau iaith."}, {"text_idx": "#000013", "text": "Mae sgiliau canolbwyntio a gwrando yn datblygu dros gyfnod. Mae\u2019n normal i blant (yn enwedig plant iau) beidio a\u0302 sylweddoli bod rhywun yn siarad a\u0302 nhw os ydynt yn canolbwyntio ar rywbeth neu os bydd rhywbeth yn tynnu eu sylw. Mae\u2019n annhebygol eu bod yn eich anwybyddu!"}, {"text_idx": "#000014", "text": "Beth allech chi sylwi arno:"}, {"text_idx": "#000015", "text": "dim ymateb i synau annisgwyldim ymateb pan fydd rhywun yn siarad a\u0302 nhwangen troi\u2019r sain ar y teledu yn uwchtynnu neu rwbio eu clustiautrafferthion a\u0302\u2019u cydbwyseddanawsterau iaith a/neu leferydd"}, {"text_idx": "#000016", "text": "Awgrymiadau i\u2019w gwneud yn haws i\u2019ch plentyn eich clywed"}, {"text_idx": "#000017", "text": "Lleihewch unrhyw sw\u0302n yn y cefndir, fel y teledu neu\u2019r peiriant golchi, i\u2019w gwneud yn haws i\u2019ch plentyn eich clywed a chanolbwyntio ar beth rydych chi\u2019n ei ddweud.\nEisteddwch wyneb-yn-wyneb fel gall eich plentyn weld eich wyneb a gweld beth rydych chi\u2019n edrych arno.\nGwnewch yn siw\u0302r nad yw eich wyneb dan gysgod. Gwnewch yn siw\u0302r y gall eich plentyn weld y mynegiant ar eich wyneb a\u2019ch ceg yn symud. Meddyliwch am le mae\u2019r golau\u2019n dod ohono, er enghraifft efallai y bydd angen i chi symud os yw\u2019r ffenestr neu\u2019r lamp y tu o\u0302l i chi.\nGwnewch yn siw\u0302r eich bod yn dal sylw eich plentyn cyn siarad ag ef e.e. trwy gyffwrdd ei law neu fraich neu alw ei enw.\nPeidiwch a\u0302 gweiddi. Gall gweiddi ystumio\u2019r geiriau a all ei gwneud yn anoddach eich deall. Gallai gweiddi wneud i\u2019ch plentyn feddwl eich bod yn grac ag ef neu ei fod wedi gwneud rhywbeth o\u2019i le."}, {"text_idx": "#000021", "text": "Help us improve Keeping Me Well!"}]